Kui aga üldisemalt mõtiskleda kommentaariumide teemal ning isegi selle vajalikkusest, siis on ju Kalle Muuli ja Anvar Samost oma raadiosaates "Olukorrast riigis" öelnud, et midagi ei juhtuks, kui neid kommentaariume üldse poleks. Ja  tõesti. Enamjaolt on kommentaariumid saastatud, väga raske on paremaid teri sõkaldest eraldada. Samas on olemas palju teisi võimalusi oma arvamuse avaldamiseks, nii et sõnavabaduse piiramisest, näiteks, ei saa juttu olla. Võtame kasvõi sellesamuse blogi, mille abil saab iga inimene, kel arvuti ja Internet vähegi käpas, kirja panna omi mõtteid jms. Või siis Twitter, kasvõi Facebook jne.